22. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.6786/173 της 7/28 Ιουν. 1969 (ΦΕΚ Β' 415) Περί του χρόνου υποβολής φορολογικών στοιχείων υπό ασφαλιστικών Επιχειρήσεων. Έχοντες υπ' όψει: 1.Τας διατάξεις των εδαφ. β' και γ' του άρθρ. 59 του Κώδικος Φορολογικών Στοιχείων. 2.Τους εν τη υπ' αριθ. 13009/292/1969 αιτήσει της Ανωνύμου Ελληνικής Εταιρείας Γενικών Ασφαλειών επικαλουμένους λόγους, δι' ους καθίσταται δυσχερής η έγκαιρος συγκέντρωσις, υπό των ασφαλιστικών επιχειρήσεων, των απαιτουμένων στοιχείων δια την συμπλήρωσιν και υποβολήν εις την Φορολογικήν Αρχήν, εντός των υπό του Κ.Φ.Σ. τασσομένων προθεσμιών, των προβλεπομένων ατομικών και συγκεντρωτικών καταστάσεων, δι' εκδοθέντα υπ' αυτών φορολογικά στοιχεία, ως και την απόδοσιν των αναλογούντων επί της αξίας των ως είρηται φορολογικών στοιχείων τελών χαρτοσήμου, αποφασίζομεν: Εγκρίνομεν δια τας ασφαλιστικάς επιχειρήσεις, όπως: α)Αι ατομικαί και συγκεντρωτικαί καταστάσεις, δι' εκδοθέντα κατά το προηγούμενον ημερολογιακόν έτος φορολογικά στοιχεία, υποβάλλωνται εις την Φορολογικήν Αρχήν εντός του μηνός Μαΐου εκάστου έτους αντί του μηνός Φεβρουαρίου. β)Αι δηλώσεις αι προβλεπόμεναι υπό της παρ. 3 του άρθρ. 47 του Κ.Φ.Σ. προς απόδοσιν των αναλογούντων επί της αξίας των καταβληθεισών ή πιστωθεισών εις τα βιβλία των αμοιβών ή αποζημιώσεων, τελών χαρτοσήμου, υποβάλλωνται εντός του μεθεπομένου μηνός από της λήξεως του προηγουμένου ημερολογιακού τριμήνου, ήτοι εντός των μηνών Μαΐου, Αυγούστου, Νοεμβρίου και Φεβρουαρίου. γ)Αι ατομικαί και συγκεντρωτικαί καταστάσεις δι' εκδοθέντα υπό των πρακτόρων των φορολογικά στοιχεία υποβάλλονται εις την Φορολογικήν Αρχήν της έδρας των ασφαλιστικών επιχειρήσεων. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 89(ζ) Σελ. 89(η) Τεύχος 626-Σελ. 87 Βιβλία και Φορολογικά Στοιχεία 27.Β.δ.20-22 